
ДО

ОБЩИНСКИ СЪВЕТ

ГР.ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград
Относно: Кандидатстване на Община Златоград по Процедура чрез директно предоставяне на безвъзмездна финансова помощ BG05SFPR002-2.001  “Грижа в дома” на Оперативна програма  „Развитие на човешките ресурси” 2021-2027 година.
            УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

За периода 2014-2021 г. Община Златоград реализира успешно 5 проекта за патронажна грижа по Оперативна програма “Развитие на човешките ресурси” 2014-2020 г. 
С дейностите по проектите са подпомогнати над 352 потребители, чрез мобилна интегрирана здравно-социална грижа за лица с увреждания и възрастни хора със затруднено самообслужване от община Златоград.

            Управляващият орган на Оперативна програма „Развитие на човешките ресурси“ към Министерство на труда и социалната политика обяви нова Процедура за директно предоставяне на безвъзмездна финансова помощ BG05SFPR002-2.001  “ГРИЖА В ДОМА” за програмен период 2021-2027. Целта на операцията е да се осигури подкрепа, чрез предоставяне на патронажни грижи за възрастни хора и лица с увреждания, чрез услуги в домашна среда, както и подкрепа за адаптиране на социалните услуги. Ще се осигури продължаване на подкрепата по осигуряване на почасова мобилна интегрирана здравно-социална услуга в домовете на лицата. 

Според условията на Процедурата ще се финансират дейности на общините, за период от 12 месеца, в направление – предоставяне на интегрираната здравно-социална услуга „Грижа в дома“ на лица с увреждания и възрастни хора в риск от социално изключване. 
По настоящата процедура, чрез директно предоставяне на безвъзмездна финансова помощ, са допустими за финансиране следните дейности:

1. Предоставяне на почасови мобилни интегрирани здравно-социални услуги по домовете и психологическа подкрепа за възрастни хора в невъзможност за самообслужване и лица с увреждания;

2. Доставка на храна, хранителни продукти и продукти от първа необходимост, както и осигуряване на транспорт на персонала, предоставящ услугите, от/до домовете на лицата. Допустимо е също така заплащане на битови сметки, заявяване и получаване на неотложни административни и битови услуги (със средства на потребителите);
3. Предоставяне на лицата от целевата група на информация относно превенция и профилактика на здравето и социално значими заболявания, включително консултации с диетолог и др. специалисти при необходимост;
4. Осигуряване на супервизия и обучения на служителите, предоставящи почасови мобилни интегрирани здравно-социални услуги в домашна среда.
Допустими целеви групи:

Възрастни в невъзможност за самообслужване и хора с увреждания;
По проекта ще бъдат подпомогнати 64 възрастни лица в невъзможност за самообслужване и хора с увреждания на територията на община Златоград. За тях ще се грижат 16 домашни помощника, 2 бр. медицински сестри, 1 бр. психолог и 1 бр. рехабилитатор.
Конкретни бенефициенти по процедурата са всички общини в Република България. 

По процедурата не се изисква съфинансиране от кандидатите и безвъзмездната финансова помощ е 100%.

Съгласно утвърдените изисквания за кандидатстване по настоящата процедура, Община Златоград следва да представи Решение на Общински съвет за съгласие за кандидатстване с проектно предложение  по Процедура за директно предоставяне на безвъзмездна финансова помощ BG05SFPR002-2.001 “ГРИЖА В ДОМА” -  Оперативна програма „Развитие на човешките ресурси” 2021-2027г.
Във връзка с гореизложеното, с настоящото предлагам Общински съвет Златоград да вземе следното 
РЕШЕНИЕ:
Във връзка с изискванията за кандидатстване по Процедура за директно предоставяне на безвъзмездна финансова помощ BG05SFPR002-2.001 “ГРИЖА В ДОМА” -  Оперативна програма „Развитие на човешките ресурси” 2021-2027г., на основание чл. 21, ал. 1, т. 23 и ал. 2, във връзка с чл. 17, ал. 1, т. 7, чл. 27, ал. 3 от ЗМСМА, Общински съвет Златоград
РЕШИ:
1.
Дава съгласие Община Златоград да кандидатства с проектно предложение  по Процедура за директно предоставяне на безвъзмездна финансова помощ BG05SFPR002-2.001 “ГРИЖА В ДОМА” -  Оперативна програма “Развитие на човешките ресурси” 2021-2027г., Приоритетна ос № 2: „Социално включване и равни възможности”, Специфична цел 3: „Подобряване на равния и навременен достъп до качествени и устойчиви услуги на достъпна цена, включително услуги, които стимулират достъпа до жилищно настаняване и ориентирано към индивида грижи, включително здравеопазване; модернизиране на системите за социална закрила, включително насърчаване достъпа до социална закрила, като се обръща особено внимание на децата и групите в неравностойно положение: подобряване на достъпността включително на хората с увреждания, ефективността и устойчивостта на системите за здравеопазване и услугите за полагане на дългосрочни грижи”. 

2.
Възлага на Кмета на Община Златоград да извърши всички дейности, необходими за подготовката и реализиране на проектното предложение от страна на Община Златоград.

С уважение,

МИРОСЛАВ ЯНЧЕВ
Кмет на Община Златоград

Изготвил:

Николай Шопов, директор на ЦСРИ
Съгласувал:

Златка Цекова, директор на дирекция „АПО, ОС и З”, той и юрисконсулт




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

